ЈКP „Vodovod i kanalizacija“ Pećinci, sa sedištem u Pećincima, ul.Jove Neguševića broj 1.na osnovu Zakona o upravljanju otpadom („Sl.glasnik “,br.36/2009,88/2010,14/2016,95/2018-dr.zakon i 35/2023)

 **Objavljuje:**

**Javni poziv za prikupljanje pismenih zatvorenih ponuda za prodaju otpadnih vozila kao sekundarna sirovina (opasan otpad Indeksnog broja otpada prema Katalogu otpada 16 01 04\* )**

Komisija za otuđenje otpada JKP „Vodovod i kanalizacija“ Pećinci, je pokrenula postupak angažovanja ovlašćenog operatera za upravljanje otpadom u cilju učešća u postupku prodaje otpadnih vozila kao sekundarna sirovina (opasan otpad Indeksnog broja otpada prema Katalogu otpada 16 01 04\* )

1. Podaci o predmetu prodaje:

Predmet prodaje su otpadna vozila kao sekundarna sirovina koja se nalaze na lokaciji Industrijska zona, Oračko polje bb, koja se prodaju kao opasan otpad na osnovu izveštaja o ispitivanju otpada broj 02 -247-IV/1 od 13.04.2023. sačinjenog od strane Instituta za zaštitu na radu A.D.,Labaratorija za ispitivanje, Departman za ekotoksikološka ispitivanja.

Naziv otpada: Otpadna vozila

Klasifikacija otpada:

- kategorije otpada prema listi kategorija otpada (Q lista ):Q14

- indeksni broj otpada prema katalogu otpada:16 01 04\*

-karakter otpada: opasan otpad

-Y oznaka prema Listi kategorija ili srodnih tipova opasnog otpada prema njihovoj prirodi ili aktivnosti kojom se stvaraju (Y lista): Y8

- C oznaka prema Listi komponenti otpada, koje ga čine opasnim (C lista ):C51

-H oznaka prema listi karakteristika otpada koje ga čine opasnim (H lista): H14/H15.

Postupak će se sprovesti prikupljanjem zatvorenih pismenih ponuda putem oglašavanja na internet stranici Opštine Pećinci i oglašavanjem u dnevnom listu koji izlazi na teritoriji republike Srbije, a sve u skladu sa Zakonom o javnoj svojini („Službeni glasnik RS“,br.72/11,88/13,105/14,104/16-dr.zakon ,108/16,113/17,95/18 i 153/20).

Ovim putem Vas pozivamo da dostavite ponudu, u skladu sa pozivom za podnošenje ponude. Prodavac zadržava pravo da odustane od izbora,bez obaveze da nadoknadi, bilo kakvu štetu ponudjačima.

Kupac je u obavezi **da započne** preuzimanje otpada u roku od 5 dana od dana prijema pisanog poziva prodavca.

**Preuzimanje** će se vršiti na lokaciji JKP „Vodovod i kanalizacija“ Pećinci - Prečistač otpadnih voda Pećinci,ul.Industrijska zona,Oračko polje bb, u roku od najduže 8 dana od dana zahteva vlasnika otpada.

Stvarna količina opasnog otpada biće utvrđena merenjem u postupku realizacije Ugovora uz prisustvo ovlašćenih predstavnika Prodavca i Kupca.

1. Kriterijum za ocenu prodaje:

Kriterijum za izbor najpovoljnijeg ponuđača je najviše ponudjena jedinična cena po kilogramu(din./kg)

Ponuđači su dužni, da ponude cenu za otkup svih otpadnih vozila zbirno .

U cenu je uračunata usluga transporta, utovara-istovara,merenje kao i svi ostali zavisni troškovi ponuđača.

U slučaju da postoje dve ili više ponuda sa istom cenom, prodavac će prednost dati ponudi onog kupca koji je ponudu predao prvi.

Ukoliko ponuđač čija je ponuda proglašena najpovoljnijom, u roku od osam dana od dana prijema poziva za zaključenje ugovora ne potpiše ugovor, smatraće se da je odustao od kupoprodaje, a za zaključenje ugovora biće pozvan sledeći najpovoljniji ponuđač.

Organizacija i troškovi preuzimanja i merenja otpadnih motornih vozila idu na teret kupca.

Kupac je dužan da plaćanje preuzetog otpada izvrši u roku od najduže 15 dana od dana prijema fakture Prodavca.

Kupac je u obavazi da pre potpisivanja Ugovora,prodavcu dostavi dve blanko menice kao garancija.

Za realizaciju ugovora, Kupac je dužan da obezbedi:

1. vagu za merenje otpada, koja poseduje potrebnu potvrdu o etaloniranju;

2. ambalažu i nalepnice za obeležavanje i označavanje prilikom transporta ( u slučajevima kada je to zakonom utvrdjeno);

3. alat za manipulaciju otpadom;

4. vozilo za transport otpada sa specijalizovanom prikolicom u skladu sa zakonskim propisima za prevoz opasnog otpada;

5. kadrovski i tehnički kapacitet za preuzimanje i utovar otpada

6.obezbedi uslove da ne dođe do štete na okolnom zemljištu prilikom utovara i odvoza

7.da nadoknadi eventualnu štetu koju prouzrokuje prilikom utovara i odvoza.

Način preuzimanja:

JKP „Vodovod i kanalizacija“ Pećinci je u obavezi da kupcu , prilikom preuzimanja otpadnih automobila izda otpremnicu i Dokument o kretanju opasnog otpada u (5 primeraka), prema Zakonu o upravljanju otpadom („Sl.glasnik “,br.36/2009,88/2010,14/2016,95/2018-dr.zakon i 35/2023) i prema Pravilniku o obrascu dokumenta o kretanju opasnog otpada i uputstva za njegovo popunjavanje(„Sl.glasnik RS,BR.1142013).

Obaveza kupca je da Dokument o kretanju opasnog otpada, overen vrati Prodavcu. Obaveza kupca je da nakon preuzetog sačini Zapisnik o ukupnoj količini otpada utvrđenog nakon merenja i odvagu dostavi prodavcu .

1. Obavezni uslovi za učestvovanje:

1. Pravo učešća imaju sva pravna lica i preduzetnici registrovani za sakupljanje, transport, skladištenje i tretman, opasnog otpada koji ispunjavaju uslove odredjene Zakonom o upravljanju otpadom („Službeni glasnik RS“ br. 36/2009,88/2010,14/2016 i 95/2018). Ispunjenost se dokazuje Integralnom dozvolom za upravljanjem navedenom vrstom otpada(sakupljanje, transport, tretman i skladištenje) izdate od strane nadležne institucije

2. Kupac mora biti registrovan kod nadležnog organa,odnosno upisan u odgovarajući registar. Ispunjenost se dokazuje Izvodom iz Agencije za privredne registre. Kupac nije dužan da dostavlja dokaze koji su javno dostupni na internet stranicama nadležnih organa u koliko navede internet stranicu na kojoj se mogu proveriti prethodno navedeni podaci.

1. Način i rok za dostavljanje zatvorene pismene ponude:

Pismena ponuda se dostavlja na Obrascu za dostavljanje ponuda na adresu(lično ili poštom) na adresu :JKP „Vodovod i kanalizacija“ Pećinci,ul. Jove Neguševića broj 1, 22410 Pećinci u zatvorenoj koverti sa naznakom „NE OTVARATI–PONUDA ZA OTKUP,TRANSPORT,SKLADIŠTENJE I TRETMAN OPASNOG OTPADA “.

Na poleđini koverte upisuje se naziv, sediste, adresa, broj telefona i elektronska pošta ponudjača.

Ponuda se smatra blagovremenom ukoliko je dostavljena Prodavcu najkasnije do 20.07.2023.godine do 10:00 časova na pisarnici Prodavca.

Otvaranje ponude je istog dana u 11:00 časova.

Ponude koje nisu zapečaćene, koje su nepotpune ili koje su stigle posle roka za dostavljanje ponuda, neće se uzimati u dalje razmatranje i biće neotvorene vraćene ponuđaču.

Ponuđač sa kojim bude zaključen Ugovor dužan je da prilikom realizacije Ugovora postupa prema Zakonu o upravljanju otpadom i Pravilnikom o obrascu dokumenta o kretanju opasnog otpada ,obrascu prethodnog obaveštenja ,načinu njegovog dostavljanja i uputstvu za njihovo popunjavanje.

Zainteresovanim ponuđačima će biti omogućen obilazak i uvid u predmet prodaje na Zainteresovanim ponuđačima će biti omogućen obilazak i uvid u predmet prodaje na lokaciji JKP „Vodovod i kanalizacija“ Pećinci -Prečistač otpadnih voda Pećinci,ul.Industrijska zona,Oračko polje bb, u periodu od 10.07.2023.godine do 14.07.2023 godine u vremenu od 10:00-12:00 časova .

Postupak otvaranja ponuda će se sprovesti dana 20.07.2023.godine u 11.00 časova u prostorijama JKP „Vodovod i kanalizacija“ Pećinci,ul.Jove Neguševića broj 1.u Pećincima.Postupak otvaranja ponuda je javan.Javnost podrazumeva mogućnost prisustva predstavnika ponuđača koji su podneli ponudu,a koji pre početka postupka,moraju predati posebno pismeno ovlašćenje za prisustvo postupku otvaranja ponuda, izdato na memorandumu ponuđača ,overeno pečatom i potpisom ovlašćenog lica.

Prodavac će odluku o izboru najpovoljnije ponude doneti u roku od 3 dana od dana otvaranja ponude.

Ponuđači mogu izvršiti uvid u odluku Komisije roku od 3 radna dana od dana objavljivanje odluke.

Ponuđači mogu dostaviti primedbe na odluku Komisije u roku od 3 dana od dana dostave odluke putem elektronske pošte.

Ponuđač će snositi sve troškove vezane za pripremu i dostavu svoje ponude, bez obzira da li će njegova ponuda biti prihvaćena ili ne.

1. Izmene i dopune Poziva za podnošenje ponuda:

Ponuđač može da izmeni ili povuče svoju ponudu pre isteka roka za podnošenje ponude, a izmena ponude je punovažno samo ako Prodavac primi izmenjenu ponudu ili obaveštenje o povlačenju ponude pre isteka roka za podnošenje ponuda.

U bilo kom momentu, pre roka za dostavljanje ponuda, Prodavac može da izmeni ili dopuni Poziv bilo na sopstvenu inicijativu ili kao odgovor na objašnjenje traženo od strane Ponuđača.

Prodavac zadržava pravo da blagovremeno produži rok za dostavu ponuda. O produženju roka biće obavešteni Ponuđači na način utvrđen u prethodnoj klauzuli.

Obaveštenje o ishodu prodaje:

Po donošenju odluke Komisije, ista će biti istaknuta na internet  stranici Opštine Pećinci https://www.pecinci.org/. Ponuđač koji je dao najbolju ponudu biće pozvan na zaključenje Ugovora i dužan je da sa Prodavcem potpiše Ugovor u roku koji odredi Prodavac.

Prodavac ima pravo da izabere, kao najpovoljniju ponudu, sledeću rangiranu ponudu na osnovu  vrednovanja, ako Ponuđač koji je prvoplasirani odustane od zaključenja  Ugovora.

1. Lokacija utovara:

Preuzimanje otpada se vrši na lokaciji: „Vodovod i kanalizacija“ Pećinci -Prečistač otpadnih voda Pećinci,ul.Industrijska zona,Oračko polje bb. i to u viđenom stanju.

1. Mesto i način pribavljanja dodatnih informacija:

Preuzimanje Obrasca za podnošenje ponuda zainteresovani ponuđači mogu izvršiti na Internet stranici

Neophodne informacije za pripremanje ponude,zainteresovana lica mogu izvršiti na e-mail laboratorija@vikpecinci.rs, i na broj tel. +381 63 1252 384, kontakt osoba Katarina Stojilković, svakog radnog dana u vremenu od 08:00-do 14:00 časova, do krajnjeg roka za dostavljanje ponuda.

 Direktor

 Milan Stepanović